రెండవ టెస్టుకు ఓపెనర్‌ రాహుల్‌ సిద్ధం
గంభీర్‌కు అవకాశం లేనట్లే
న్యూఢిల్లీ: ఇంగ్లండ్‌తో జరుగుతున్న రెండవ టెస్టుకు టీమిండియా ఓపెనర్‌ రాహుల్‌ సిద్దమయ్యాడు. కాగా ఈ మేరకు అతను మంగళవారం జట్టుతో కలిసినట్లు బిసిసిఐ సెక్రటరీ అజ§్‌ు షిర్కే ఒక ప్రకట నలో వెల్లడించాడు.గత కొంత కాలంగా గాయంతో బాధపడుతున్న రాహుల్‌ పూర్తిగా కోలుకున్నట్లు ఆయన వివరించాడు.దీనిలో భాగంగా రాహుల్‌ ఇటీవల రంజీల్లో సత్తా చాటుకుని తన ఫిట్‌నెస్‌ ను నిరూపించుకున్నాడు. కర్ణాటకకు ప్రాతినిథ్యం వహిస్తున్న రాహుల్‌, రాజస్థాన్‌తో మ్యాచ్‌లో తొలి ఇన్నింగ్స్‌లో 85 బంతుల్లో 76పరుగులు చేయగా, రెండవ ఇన్నింగ్స్‌లో 132 బంతుల్లో 106 పరు గులు సాధించాడు. తాజాగా రాహుల్‌ జట్టులో చేరడం వెటరన్‌ ఆటగాడు గంభీర్‌ను పక్కన పెట్టే అవకాశం ఉంది. కాగా తొలి టెస్టులో గంభీర్‌ పూర్తిగా విఫలమయ్యాడు. తొలి ఇన్నింగ్స్‌లో 29 పరు గులు చేస్తే,రెండవ ఇన్నింగ్స్‌లో డకౌట్‌గా వెనుదిరిగాడు.